

PROJEKTS uz 16.04.2025.

domē: 24.04.2025.

sagatavotājs: Guna Cielava

ziņotājs: Edvīns Šēpers

 LĒMUMS

Ādažos, Ādažu novadā

2025. gada 24. aprīlī **Nr.**«DOKREGNUMURS»

**Par izsoles rezultātiem tirdzniecības vietām pasākumā “Gaujas svētki Ādažos 2025”**

Ādažu novada pašvaldības dome izskatīja elektronisko izsoļu vietnē <https://izsoles.ta.gov.lv> 15.04.2025. sagatavotus aktus Nr. 4031913/0/2025-AKT un Nr. 4032055/0/2025-AKT (turpmāk – Akti) par tirdzniecības vietu īstermiņa nomas maksu publiskajā pasākumā “Gaujas svētki Ādažos 2025” – “A” zonā un “B” zonā. Akti apstiprināti Pašvaldības mantas iznomāšanas un atsavināšanas komisijas (turpmāk – Komisija) 15.04.2025. sēdē (protokols Nr. ĀNP/1-7-14-2/25/12).

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Ar Ādažu novada pašvaldības domes 27.02.2025. lēmumu Nr. 86 “Par neapbūvētu zemesgabalu nomas maksu pasākumā “Gaujas svētki Ādažos”” apstiprināts īslaicīgās nomas tirdzniecības vietu zonu izvietojums, nomas maksas sākumcenas un noteikts uzdevums Komisijai organizēt īstermiņa nomas tiesību elektronisko izsoli.
2. Komisija tās 20.03.2025. sēdē (protokols Nr. 25/6) apstiprināja pašvaldībai piederoša nekustamā īpašuma:
	1. “Gaujas ielas skvēri” (kadastra Nr. 8044 007 0429), atrašanās vieta - Ādažu novads, Ādaži, sastāvā esošas neapbūvētas zemes vienības ar kadastra apzīmējumu 8044 007 0429 un platību 2929 m2 (turpmāk – “A zona”) īstermiņa zemes nomas tiesību elektroniskās izsoles ar augšupejošu soli noteikumus Nr. ĀNP/1-7-14-1/25/6, nosakot izsoles sākumcenu 7 000 *euro,* bez PVN (izsoles solis ir 500 *euro*);
	2. “Gaujas ielas skvēri” (kadastra Nr. 8044 007 0429) atrašanās vieta - Ādažu novads, Ādaži, sastāvā ietilpstošās neapbūvētās zemes vienības ar kadastra apzīmējumu 8044 007 0446, adrese – Gaujas iela 18, Ādaži, Ādažu nov., teritorijas daļas, platība 690 m2, un nekustamā īpašuma “Gaujas iela” (kadastra Nr. 8044 007 0485) sastāvā ietilpstošās zemes vienības ar kadastra apzīmējumu 8044 007 0485 teritorijas daļas, platība 630 m2 (turpmāk – “B zona”) īstermiņa zemes nomas tiesību elektroniskās izsoles ar augšupejošu soli noteikumus Nr. ĀNP/1-7-14-1/25/7, nosakot izsoles sākumcenu 3000 *euro,* bez PVN (izsoles solis ir 300 *euro*).
3. Nomas teritoriju izmantošanas mērķis “A zonā” - sabiedriskā ēdināšana un alkohola tirdzniecība, un “B zonā” - konditorejas izstrādājumu, ātro uzkodu, bezalkoholisko dzērienu un dzērienu ar zemu alkohola saturu (tikai alus un sidrs) tirdzniecības nodrošināšana pašvaldības rīkotā publiskā pasākumā “Gaujas svētki Ādažos 2025”.
4. Sludinājumi par “A zonas” un “B zonas” tirdzniecības vietu elektroniskajām izsolēm, tai skaitā, Ministru kabineta 19.06.2018. noteikumu Nr. 350 “Publiskas personas zemes nomas un apbūves tiesības noteikumi” 33. punktā noteiktā informācija 20.03.2025. tika publicēta pašvaldības tīmekļvietnē [www.adazunovads.lv](http://www.adazunovads.lv).
5. “A zonas” zemesgabala nomas elektroniskā izsole sākās 24.03.2025. plkst.13:00 un noslēdzās 14.04.2025. plkst. 13:05. No akta Nr. 4031913/0/2025-AKT izriet, ka izsolei autorizējušies divi dalībnieki un dalībnieks SIA "GOLFA KLUBA RESTORĀNS" (reģ. Nr. 40003731738) ar 7. soli nosolīja augstāko cenu 10 500 *euro* bez PVN (12 705 *euro* ar PVN), atbilstoši izsoles noteikumu 3.6. punktam ir atzīstams par izsoles uzvarētāju, iegūstot tiesības slēgt īstermiņa zemes nomas līgumu ielu tirdzniecības organizēšanai “A zonā”.
6. “B zonas” zemesgabala nomas elektroniskā izsole sākās 24.03.2025. plkst.13:00 un noslēdzās 14.04.2025. plkst. 13:14. No Akta Nr. 4032055/0/2025-AKT izriet, ka izsolei autorizējušies divi dalībnieki un dalībnieks AS “Cēsu alus” (reģ. Nr. 40003030721), kurš ar 12. soli nosolīja augstāko cenu 6 600 *euro* bez PVN (7 986 *euro* ar PVN), atbilstoši izsoles noteikumu 3.6. punktam ir atzīstams par izsoles uzvarētāju, iegūstot tiesības slēgt īstermiņa zemes nomas līgumu ielu tirdzniecības organizēšanai “B zonā”.
7. Izsoles rīkotājs apstiprina izsoles protokolu 7 dienu laikā pēc izsoles. Akti par tirdzniecības vietu nomas elektronisko izsoli apstiprināti ar Komisijas 15.04.2025. lēmumu (prot. Nr. ĀNP/1-7-14-2/25/12).

Pamatojoties uz Pašvaldību likuma 73. panta pirmo un ceturto daļu, Ministru kabineta 19.06.2018. noteikumu Nr. 350 “Publiskas personas zemes nomas un apbūves tiesības noteikumi” 32. un 43. punktu, “A zonas” un “B zonas” izsoles noteikumiem, kā arī Pašvaldības mantas iznomāšanas un atsavināšanas komisijas 20.03.2025. izsoles noteikumu Nr. ĀNP/1-7-14-2/25/6 un Nr. ĀNP/1-7-14-2/25/7 7. punktu, Ādažu novada pašvaldības dome

**NOLEMJ**:

1. Apstiprināt 14.04.2025. noslēgušās nomas maksas izsoles ar augšupejošu soli rezultātus pašvaldības īpašuma “Gaujas ielas skvēri” (kadastra Nr. 8044 007 0429), atrašanās vieta - Ādažu novads, Ādaži, sastāvā esošai neapbūvētai zemes vienībai ar kadastra apzīmējumu 8044 007 0429 un platību 2929 m2 (“A zona”) īstermiņa zemes nomai, saskaņā ar aktu par izsoli Nr. 4031913/0/2025-AKT (1. pielikums), kas 15.04.2025. sagatavots elektronisko izsoļu vietnē <https://izsoles.ta.gov.lv>.
2. Apstiprināt 14.04.2025. noslēgušās nomas maksas izsoles ar augšupejošu soli rezultātus pašvaldības īpašuma “Gaujas ielas skvēri” (kadastra Nr. 8044 007 0429) atrašanās vieta - Ādažu novads, Ādaži, sastāvā ietilpstošās neapbūvētās zemes vienības ar kadastra apzīmējumu 8044 007 0446, adrese – Gaujas iela 18, Ādaži, Ādažu nov., teritorijas daļai, platība 690 m2, un nekustamā īpašuma “Gaujas iela” (kadastra Nr. 8044 007 0485) sastāvā ietilpstošās zemes vienības ar kadastra apzīmējumu 8044 007 0485 teritorijas daļas, platība 630 m2 (“B zona”) īstermiņa zemes nomai, saskaņā ar aktu par izsoli Nr. 4032055/0/2025-AKT (2. pielikums), kas 15.04.2025. sagatavots elektronisko izsoļu vietnē <https://izsoles.ta.gov.lv>.
3. Slēgt īstermiņa zemes nomas līgumu par 1. punktā minētā nekustamā īpašuma īstermiņa zemes nomu ar SIA “GOLFA KLUBA RESTORĀNS” (reģ. Nr. 40003731738), juridiskā adrese: "Golfs Viesturi", Mārupes pag., Mārupes nov., LV-2166, par 10 500,00 *euro* (desmit tūkstoši pieci simti eiro, 00 centi), neieskaitot PVN.
4. Slēgt īstermiņa zemes nomas līgumu par 2. punktā minētā nekustamā īpašuma īstermiņa zemes nomu ar AS “Cēsu alus” (reģ. Nr. 40003030721), juridiskā adrese: Aldaru laukums 1, Cēsis, Cēsu nov., LV-4101, par 6 600 *euro* (seši tūkstoši seši simti eiro, 00 centi), neieskaitot PVN.
5. Pašvaldības mantas iznomāšanas un atsavināšanas komisijai 8 darba dienu laikā pēc šī lēmuma pieņemšanas publicēt informāciju par izsoļu rezultātiem pašvaldības tīmekļvietnē [www.adazunovads.lv](http://www.adazunovads.lv).
6. Centrālās pārvaldes Juridiskajai un iepirkumu nodaļai 10 darba dienu laikā kopš lēmuma pieņemšanas sagatavot īstermiņa zemes nomas līgumu projektus un organizēt to parakstīšanu.
7. Pašvaldības izpilddirektoram noslēgt 6. punktā noteiktos līgumus un organizēt to izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

NĪN, JIN, IDR, Pašvaldības mantas iznomāšanas un atsavināšanas komisijai, miro@mirorestorans.lv, gustavsz@cesualus.lv - @

*Cielava, 27343916*